ઓખા : ઓખા પોર્ટના જૂના જકાતનાકા નજીક ગઈકાલે એક મહિલા અને પુરૂષની કરપીણ હત્યા નિપજાવવામા આવતા ચકચાર મચી ગઈ હતી. જો કે પોલીસે આ અંગે ૪૦ વધુ શકમંદ શખ્સોની પુછપુરછ કરી છે. પરંતુ હજુ સુધી કોઈ કડી મળી નથી. આ બનાવમા એકથી વધુ શખ્સોની સંડોવણી જણાઈ રહી છે. અજાણ્યા શખ્સો આ વારદાતને અંજામ આપી નાસી ગયા છે. મોઢા અને શરીરના અન્ય ભાગે બંને મૃતકોને તીક્ષ્ણ ઘા મારી એક સાથે જ મોતને ઘાટ ઉતારી દેવાતા સનસનાટી મચી જવા પામી છે. પોલીસ દ્વારા સઘન પુછપરછના ભાગ રૂપે ૪૦થી વધુ શકમંદોની પુછપરછ કરાઈ હતી. એલસીબી અને એસઓજીએ ઓખામા ધામા નાખ્યા છેેે. પરંતુ પોલીસને હજુ સુધી કોઈ મહત્વની કડી ન મળતા પોલીસે ડોગ સ્કવોર્ડની મદદ લઈ રહી છે. નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.